Source: http://kirkkonummi.cloudnc.fi/fi-FI/Toimielimet/Perusturvalautakunta/Kokous_2542019/UNAlomakepalveluun_liittyvan_yhteistyon_(36934)
Timestamp: 2019-08-22 21:51:21+00:00
Document Index: 9248308

Matched Legal Cases: ['§ 46', '§ 37', '§ 38', '§ 39', '§ 40', '§ 41', '§ 42', '§ 43', '§ 44', '§ 45', '§ 47', '§ 48', '§ 49']

UNA-lomakepalveluun liittyvän yhteistyön ja sopimuksen jatkaminen tai vaihtoehtoisesti irtautuminen UNA-hankkeen lomakepalveluyhteistyöstä | Kirkkonummi
UNA-lomakepalveluun liittyvän yhteistyön ja sopimuksen jatkaminen tai vaihtoehtoisesti irtautuminen UNA-hankkeen lomakepalveluyhteistyöstä
Perusturvalautakunta, kokous 25.4.2019
§ 46 UNA-lomakepalveluun liittyvän yhteistyön ja sopimuksen jatkaminen tai vaihtoehtoisesti irtautuminen UNA-hankkeen lomakepalveluyhteistyöstä
KIRDno-2017-1394
Arja Liinavuori, terveyspalveluiden tulosalueen vastuuhenkilö, arja.liinavuori@kirkkonummi.fi
Terveydenhuollon valtakunnallisista tietojärjestelmäpalveluista annetun sosiaali- ja terveysministeriön asetuksen (1257/2015) mukaan terveydenhuollossa kirjoitettavat lausunnot ja todistukset tulee arkistoida Kantaan 31.12.2017 lukien. Sairaanhoitopiirien ja eräiden kaupunkien yhteinen UNA-hanke on valtakunnallinen julkisten sosiaali- ja terveyspalvelujen yhteistyöhanke ja hankkeessa toteutetaan hankintalain (1397/2016) mukaisten kilpailutusten perusteella sairaanhoitopiirien ja kuntien käyttöön UNA-lomakepalvelu edellä kuvattua tarkoitusta varten. Sairaanhoitopiirit sitoutuvat yhteistyösopimuksella välittämään UNA Oy:n palveluita alueensa organisaatioille ja osallistumaan kehittämissuunnitelman mukaisiin toimiin.
Käyttäjäorganisaatiot tekevät sopimuksen palvelun käytöstä sairaanhoitopiirin kanssa. UNA Oy laskuttaa palveluiden käytöstä sairaanhoitopiiriä, joka vuorostaan päättää alueensa palveluiden käytön kustannusjaosta.
Perusturvalautakunta päätti 6.11.2017 kokouksessaan hyväksyä UNA-lomakehankkeeseen liittyvän alueellisen yhteistyösopimuksen ja kustannusjaon periaatteet ja valtuutti toimialajohtajan hyväksymään sopimuksen. Sopimuksen osapuolina ovat HUS ja HUS-alueelta 16 kuntaa tai kaupunkia.
Apotin vaikutus UNA-lomakeratkaisuun
Apottiin on tulossa oma lomakeratkaisu vastaamaan sosiaali- ja terveysministeriön asetuksen edellyttämiin vaatimuksiin. Tämän vuoksi HUS on irtisanonut UNA-yhteistyösopimuksen 1.7.2019 alkaen. Yhteistyöstä on ilmoittanut irtautuvansa HUS:n lisäksi myös Askola, Kerava, Lapinjärvi, Loviisa ja Vantaa. Helsinki, Kauniainen, Lohja ja Tuusula harkitsevat poisjääntiä. Askolaa, Lapinjärveä, Loviisaa ja Lohjaa lukuunottamatta kaikki kunnat ovat ns. Apottikuntia. Kirkkonummen on tarkoitus ottaa Apotti käyttöön 11/2020.
HUS:n perimät UNA-hankkeen kustannukset/kunta Uudenmaan kuntien eri osallistujavaihtoehdoilla on esitetty liitteessä TA2019. UNA-lomakeratkaisun käyttöönotosta on tähän mennessä maksettu kertakuluina 2017-2018 4.665 € (alv 0). Koska HUS-alueella palvelun käyttöönotosta on irtautumassa useampi kunta 1.7.2019 lähtien, on tavoitteena jakaa HUS-alueen kustannukset käyttöönottavien kuntien asukasmäärän suhteessa muihin sairaanhoitopiireihin. Tavoitteena on myös, että jatkossa palvelulla on perusmaksu sekä käyttömäärään perustuva käyttömaksu. Tähän laskutusmalliin voidaan siirtyä aikaisintaan vuonna 2020.
Tuotantokäytötön lomakepalvelu on tämän hetken tietojen mukaan tulossa aikavälillä Q3/2019-Q2/2020. Integroidun UNA-lomakeratkaisun käyttöönotto edellyttää myös kunnassa nyt käytössä oleviin potilastietojärjestelmiin (Pegasos ja Lifecare) lisäominaisuuksien hankintaa. Tähän mennessä järjestelmien yhteensopivuus on varmistunut testikäytössä vasta Pegasoksen osalta. Tietojärjestelmien päivityksiin liittyvät kustannukset esitetään kokouksessa. Huomioitavaa on, että palvelun käyttöönotto edellyttää myös tietohallinnon sekä loppukäyttäjien työpanosta ja palvelua käyttävän henkilöstön koulutusta sekä lomakepalvelun että käytössä olevien potilastietojärjestelmien osalta. Apotin käyttöönoton läheisyyden vuoksi UNA-lomakepalvelun käyttöaika jää lyhyeksi (5-14 kuukautta). Päätös UNA-lomakepalveluun osallistumisesta tai irtautumisesta 1.7.2019 lähtien tulee kuntien ilmoittaa 30.4.2019 mennessä.
Jaana Koskela, vt. perusturvajohtaja, jaana.koskela@kirkkonummi.fi
Perusturvalautakunta päättää irtautua UNA-lomakepalvelusta 1.7.2019 alkaen.
Perusturvalautakunta päätti irtautua UNA-lomakepalvelusta 1.7.2019 alkaen.
Salassapidettävät tiedot poistettu.
Oikaisuvaatimusohje perusturvalautakunnalle
Tähän päätökseen tyytymätön voi tehdä kirjallisen oikaisuvaatimuksen. Päätök­seen ei saa hakea muutosta valittamalla.
Oikaisuvaatimuksen saa tehdä se, johon päätös on kohdistettu tai jonka oikeu­teen, velvollisuuteen tai etuun päätös välittömästi vaikuttaa (asian­osai­nen) sekä kunnan jäsen.
Oikaisuvaatimus viranomainen
Oikaisuvaatimus tehdään perusturvalautakunnalle.
Oikaisuvaatimus on tehtävä 14 päivän kuluessa päätöksen tiedoksisaan­nista.
Asianosaisen katsotaan saaneen päätöksestä tiedon, jollei muuta näyte­tä, seitse­män päivän kuluttua päätöksen lähettämisestä tai saantitodis­tuk­sen osoittamana aikana tai erilliseen tiedoksisaantitodistukseen mer­kitty­nä aikana.
Kunnan jäsenen katsotaan saaneen päätöksestä tiedon, kun päätös on ase­tettu yleisesti nähtäväksi.
Tiedoksisaantipäivää tai sitä päivää, jona päätös on asetettu nähtäväksi, ei oteta lukuun oikaisuvaatimusaikaa laskettaessa
Oikaisuvaatimuksessa, joka on osoitettava perusturvalautakunnalle, on il­moi­tet­tava
- postiosoite ja puhelinnumero, joihin asiaa koskevat ilmoitukset muutok­senha­kijalle voidaan toimittaa.
Oikaisuvaatimus on muutoksenhakijan, laillisen edustajan tai asiamiehen omakä­tisesti allekirjoitettava. Jos muutoksenhakijan puhevaltaa käyttää hänen laillinen edustajansa tai asiamiehensä tai jos oikaisuvaatimuksen laatijana on joku muu henkilö, oikaisuvaatimuksessa on ilmoitettava myös tämän nimi ja kotikunta.
Oikaisuvaatimus on toimitettava jäljempänä olevaan osoitteeseen vir­ka-aikana ennen oikaisuvaatimusajan päättymistä.
Postiin oikaisuvaatimus on jätettävä niin ajoissa, että se ehtii perille perusturvan kirjaamoon oikaisuvaatimusajan viimeisenä päivänä en­nen kirjaamon vir­ka-ajan päättymistä. Oikaisuvaatimuksen voi toimittaa ennen oikaisuvaatimus­ajan päättymistä myös telekopiona tai sähköpostil­la lähet­täjän omalla vastuulla.
Kirkkonummen kunta, perusturvan hallinto
Käyntiosoite: Ervastintie 2 (4. krs), 02400 Kirkkonummi
Virka-aika: 8.00–15.30
Postiosoite: PL 20
faksi 09 8786298
§ 37 Kokouksen laillisuus ja päätösvaltaisuus
§ 38 Pöytäkirjan tarkastus
§ 39 Sosiaalihuoltolain ja vammaispalvelulain mukaisten kuljetuspalveluiden toimintaohjeet 2019
§ 40 Ohjeet toimeentulotuen myöntämistä varten 1.6.2019 alkaen
§ 41 Perusturvalautakunnan avustukset sosiaali- ja terveysalan järjestöille vuonna 2019
§ 42 Veteraanien järjestöavustukset vuonna 2019
§ 43 Kuntien sosiaali- ja terveydenhuollon 2018 nettotoimintamenojen vertailu
§ 44 Perusturvapalvelujen talousarvion toteutuminen 3/2019
§ 45 Vammaispalvelulain ja sosiaalihuoltolain mukaisten kuljetuspalvelujen asiointi- ja vapaa-ajanmatkojen asiakasmaksut
§ 47 Muutokset perusturvalautakunnan tehtäviin liittyvän toimivallan siirtämisestä tehtyyn päätökseen
§ 48 Tiedoksiannot perusturvalautakunnalle
§ 49 Muut asiat